《中峰读书》
清代·汪缙

借来客舍是禅居，爱坐闲窗夜色虚。涧水时闻风断后，竹林渐白月生初。

难从支遁亲调鹤，且学天随晚著书。心地喜无元字脚，何妨门外问三车。

作者简介：（1725—1792）江苏吴县人，字大绅，号爱庐。诸生。为学通儒释，作《无名先生传》，谓先生讲学不朱不王。又作《撞庵先生记》，自称学无墙壁，行无辙迹。工诗文，受袁枚称道。有《二耕草堂集》、《汪子文录》。